《游牛首山 其二》
明代·杨闱

弘觉松风响，昙云满殿凝。衔花青鸟出，摘果白猿升。

到处香闻梵，频来麈话僧。尘心山夜寂，明月对传灯。

作者简介：杨闱，字今鹤。大埔人。泷孙。壮岁弃诸生，后偕郭之奇、黄奇遇游吴越江楚，道齐梁入都门，诗学日进。曾与修揭阳、大埔县志。归老海阳之龟湖，年九十一卒。清乾隆修《潮州府志》卷三○、民国《大埔县志》卷二六有传。